CELEX: C2006/261/03
Language: et
Date: 2006-10-28 00:00:00
Title: Kohtuasi C-193/04: Euroopa Kohtu (esimene koda) 7. septembri 2006.  aasta otsus (Supremo Tribunal Administrativo (Portugal) eelotsusetaotlus) — Fazenda Pública versus Organon Portuguesa — Produtos Químicos e Farmacêuticos Lda (Kapitali suurendamise kaudne maksustamine — Direktiiv 69/335/EMÜ — Osaühingu osade võõrandamine)

28.10.2006   
            
            
               ET
            
            
               Euroopa Liidu Teataja
            
            
               C 261/2
            
         Euroopa Kohtu (esimene koda) 7. septembri 2006. aasta otsus (Supremo Tribunal Administrativo (Portugal) eelotsusetaotlus) — Fazenda Pública versus Organon Portuguesa — Produtos Químicos e Farmacêuticos Lda
   (Kohtuasi C-193/04) (1)
   
   (Kapitali suurendamise kaudne maksustamine - Direktiiv 69/335/EMÜ - Osaühingu osade võõrandamine)
   (2006/C 261/03)
   Kohtumenetluse keel: portugali
   Eelotsusetaotluse esitanud kohus
   Supremo Tribunal Administrativo
   Põhikohtuasja pooled
   
      Hageja: Fazenda Pública
   
      Kostja: Organon Portuguesa — Produtos Químicos e Farmacêuticos Lda
   Kohtuasja ese
   Eelotsusetaotlus — Supremo Tribunal Administrativo — Nõukogu 17. juuli 1969. aasta direktiivi 69/335/EMÜ kapitali suurendamise kaudse maksustamise kohta (EÜT L 249, lk 25; ELT eriväljaanne 09/01, lk 11), mida on muudetud nõukogu 10. juuni 1985. aasta direktiiviga 85/303/EMÜ (EÜT L 156, lk 23; ELT eriväljaanne 09/01, lk 122), artikli 4 lõike 3, artikli 10 punkti c ja artikli 12 lõike 1 punkti e tõlgendamine — Osade võõrandamist tõestava notariaalakti koostamise eest nõutavate tasude kokkusobivus nende sätetega
   Resolutiivosa
   Nõukogu 17. juuli 1969. aasta direktiiviga 69/335/EMÜ kapitali suurendamise kaudse maksustamise kohta, mida on muudetud nõukogu 10. juuni 1985. aasta direktiiviga 85/303/EMÜ, ei ole vastuolus siseriiklikud õigusnormid, mis näevad ette osade võõrandamist, mis ei ole seotud osakapitali suurendamisega, tõestava notariaalakti koostamise eest kindlasummaliste ja/või võõrandatavate osade väärtusele vastavate rahaliste tasude võtmise.
   
      (1)  ELT C 156, 12.6.2004.